PMIndiaData/PMIndiaSum huggingface dataset:
وزیراعظم کل درخشاں گجرات کانفرنس 2019 کیلئے گجرات کا دورہ کریں گے

نئی دہلی،16؍جنوری؍وزیراعظم نریندر مودی کَل، 17؍جنوری 2019 سے گجرات کا 3روزہ دورہ کریں گے۔اپنے اِس دورے کے دوران وہ گاندھی نگر، احمد آباد اور ہزیرہ کا دورہ کریں گے۔ کَل اپنی پہلی مصروفیت میں وزیراعظم نریندر مودی گاندھی نگر میں مہاتما مندر نمائش اور کنونشن سنٹر میں درخشاں گجرات عالمی تجارتی شو کا افتتاح کریں گے۔ یہاں ایک ہی جگہ 25سے زیادہ صنعتی اور تجارتی سیکٹروں کی نمائش کی جائے گی۔ شام کووزیراعظم احمد آباد میں سردار ولبھ بھائی پٹیل انسٹی ٹیوٹ آف میڈیکل سائنسز اینڈ ریسرچ کا افتتاح کریں گے۔یہ احمد آباد میونسپل کارپوریشن کےذریعے تعمیر کردہ جدیدترین سُپر اسپیشلٹی سرکاری اسپتال ہے، جو ایمبولینس سمیت تمام جدید سہولیات سے لیس ہے۔ 78میٹر اونچی یہ عمارت حقیقی طور پر صلاحیت اور معیار کی عکاس ہے۔ ڈیجیٹل انڈیا کے جذبے کے ساتھ یہ اسپتال مکمل طور پر کاغذ سے پاک ہوگا۔یہ اسپتال عام آدمی کو خدمات فراہم کرے گا اور آیوشمان بھارت کے ویژن میں مدد گار ہوگا۔ وزیراعظم اسپتال میں سہولیات کا معائنہ کریں گے اور ایک اجتما ع سے خطاب کریں گے۔ بعد میں شام میں وزیراعظم کے ہاتھوں احمد آباد شاپنگ فیسٹیول 2019 کا افتتاح کیا جائے گا۔ یہ فیسٹیول درخشاں کے ساتھ ساتھ منعقد کیاجا رہا ہے۔ وزیراعظم درخشاں گجرات احمد آباد شاپنگ فیسٹیول کے میسکاٹ کی بھی نقاب کشائی کریں گے۔ احمد آباد شاپنگ فیسٹیول 2019 بھارت میں اپنی نوعیت کاپہلا فیسٹیول ہے۔ یہ فیسٹیول شہر کی صنعتوں کو اپنی مصنوعات کی نمائش کرنے کا موقع فراہم کرے گا۔ وزیراعظم اس موقع پر ایک عوامی اجتماع سے بھی خطاب کریں گے۔ اگلے دن 18؍جنوری 2019 کو وزیراعظم گاندھی نگر میں مہاتما مندر نمائش و کنونشن سنٹر میں درخشاں گجرات کانفرنس کے 9ویں ایڈیشن کا افتتاح کریں گے۔درخشاں گجرات کانفرنس کا نظریہ 2003 میں وزیراعظم نریندر مودی نے پیش کیاتھا اور اُس وقت وہ گجرات کے وزیراعلیٰ تھے۔ اس کا مقصد گجرات کو ایک ترجیحی سرمایہ کاری کا مقام بنانا تھا۔ یہ کانفرنس عالمی سماجی-اقتصادی ترقی کے ایجنڈوں پر غوروخوض کرنے، ان میں ساجھیداری اور مؤثر ساجھیداری کو فروغ دینے کے لئے ایک پلیٹ فارم فراہم کرتی ہے۔ 19؍جنوری 2019 کووزیراعظم ہزیرہ گَن فیکٹری کے قیام کے موقع پر ہزیرہ کا دورہ کریں گے۔ ہزیرہ سے وزیراعظم دادر ناگر حویلی میں سِلواسہ جائیں گے۔ وہ کئی ترقیاتی پروجیکٹوں کا افتتاح کریں گےاور سنگِ بنیاد رکھیں گے۔ اپنے دورے کے آخری مرحلے میں وزیراعظم 19؍جنوری کو ممبئی جائیں گے۔ وہاں وہ بھارتی سنیما کے قومی میوزیم کی نئی عمارت کا افتتاح کریں گے۔ ( م ن ۔ ۔ ک ا)
وزیر اعظم کا سری گرو گوبند سنگھ جی کے پرکاش پرب پر سلام عقیدت

وزیر اعظم جناب نریندر مودی نے سری گرو گوبند سنگھ جی کے پرکاش پرب کے مبارک موقع پر انہیں سلام عقیدت پیش کیا۔ وزیر اعظم جناب نریندر مودی نے سلسلہ وار ٹوئٹ میں کہا کہ ‘‘میں سری گرو گوبند سنگھ جی کے پرکاش پرب کے مبارک موقع پر انہیں سلام عقیدت پیش کرتا ہوں۔ ان کی زندگی انصاف پر مبنی اور شمولیاتی سماج کی تشکیل کے لئے وقف تھی۔وہ اپنے اُصولوں کو قائم رکھنے کے لئے کبھی پیچھے نہیں ہٹے۔ہم ان کی شجاعت اور قربانی کے لئے بھی انہیں یاد کرتے ہیں۔ گرو صاب کی مجھ پر خاص کرپا ہے کہ سری گروگوبند جی کا 350واں پرکاش پرب میری حکومت کی معیاد کے دوران پڑا۔ مجھے پٹنہ میں شاندار تقریبات کا انعقاد یاد ہے، جہاں مجھے جانے اور سلام عقیدت پیش کرنے کا موقع ملا۔
وزیر اعظم نے آچاریہ کرپلانی کو ان کی جینتی پر خراج عقیدت پیش کیا

وزیر اعظم جناب نریندر مودی نے آچاریہ کرپلانی کو ان کی جینتی پر خراج عقیدت پیش کیا ہے۔ ایک ٹویٹ میں، وزیر اعظم نے کہا؛ ‘‘آچاریہ کرپلانی کو ان کی جینتی پر خراج عقیدت۔ ہماری آزادی کی جدوجہد میں ان کے تعاون کے لئے ان کا بڑے پیمانے پر احترام کیا جاتا ہے۔ انہوں نے ایک پارلیمنٹرین کے طور پر اپنی امتیازی حیثیت کو منوایا ۔ تعلیم میں ان کی شراکت اور سماجی خدمت کا جذبہ بھی قابل ذکر ہے۔’’
وزیراعظم نے کنّڑ گلوکار شیواموگا سوبنّا  کے انتقال پر تعزیت کا اظہار کیا ہے

وزیر اعظم جناب نریندر مودی نے معروف کنڑ گلوکار شیو ا موگا سوبنا کے انتقال پر تعزیت کا اظہار کیا ہے۔ وزیر اعظم نے ٹویٹ کیا ہے: ‘‘ شیواموگا سوبنا کی بے مثال شخصیت ان گھروں میں لیا جانے والا نام ہے، جو کنڑ گانوں اور موسیقی کوپسندکرتے ہیں۔ موجودہ نسل کے ساتھ بیش قیمت کنڑ شاعری کو منسلک کرنے کی ان کی کوششوں اور کام کو سراہا گیا ہے۔ان کے انتقال پر افسوس ہے۔ ان کے کنبے اورچاہنے والوں کے تئیں تعزیت پیش کرتا ہوں ۔ اوم شانتی ۔’’
آسٹریلیا کے ذریعہ بھارت کی کوویکسین کو تسلیم کیے جانے پر وزیر اعظم نے عزت مآب اسکاٹ موریسن کا شکریہ ادا کیا

نئی دہلی، یکم نومبر 2021 آسٹریلیا کے ذریعہ بھارت کی کوویکسین کو تسلیم کیے جانے پر وزیر اعظم جناب نریندر مودی نے آسٹریلیا کے وزیراعظم عزت مآب اسکاٹ موریسن کا شکریہ ادا کیا۔ ایک ٹوئیٹ میں، وزیر اعظم نے کہا؛ ’’آسٹریلیا کے ذریعہ بھارت کی کوویکسین کو تسلیم کیے جانے کے لئے، میں اپنے پیارے دوست @ اسکاٹ موریسن ایم پی کا شکریہ ادا کرتا ہوں۔ یہ بھارت ۔ آسٹریلیا کے درمیان، مابعد کووِڈ شراکت داری میں ایک اہم پیش رفت ہے۔‘‘
وزیراعظم نے گیتا جینتی پر لوگوں کو مبارکباد دی

وزیراعظم جناب نریندر مودی نے گیتا جینتی کے موقع پر لوگوں کو مبارکباد پیش کی ہے۔ ایک ٹوئیٹ میں وزیراعظم نے کہا: भारतामृत सर्वस्वं विष्णोर्वक्त्राद्विनिः सृतम्। गीता गंगोदकं पीत्वा पुनर्जन्म न विद्यते।। تمام اہل وطن کو گیتا جینتی کی بہت بہت مبارکباد۔ شری مد بھگوت گیتا صدیوں سے انسانیت کی رہنمائی کرتی آئی ہے۔ روحیانیت اور فلسفہ حیات سے متعلق یہ عظیم و مقدس کتاب ہر دور میں رہنما طریق بنی رہےگی۔’’
وزیراعظم نے اکھاڑا پریشد کے صدر جناب نریندر گری کے انتقال پر اظہار تعزیت کیا

نئی دہلی،20 ستمبر 2021: وزیراعظم جناب نریندر مودی نے اکھاڑا پریشد کے صدر جناب نریندر گری کے انتقال پر گہرے صدمے کا اظہار کیا ہے۔ ایک ٹویٹ پیغام میں وزیر اعظم نے کہا: "اکھاڑا پریشد کے صدر شری نریندر گری جی کا انتقال انتہائی پرملال ہے۔ روحانی روایات کے تئیں وقف ہو کر انھوں نے سنت سماج کی متعدد دھاراؤں کو متحد کرنے میں اہم کردار ادا کیا تھا۔ بھگوان انھیں اپنے قدموں میں جگہ دے۔ اوم شانتی!"
وزیر اعظم نے سبھی کو، خاص کر کشمیری پنڈت بہنوں اور بھائیوں کو جئیشٹھ اشٹمی کی مبارکباد دی

وزیر اعظم جناب نریندر مودی نے جئیشٹھ اشٹمی کے مقدس موقع پر سبھی کو، خاص کر کشمیری پنڈت بہنوں اور بھائیوں کو مبارکباد دی ہے۔ ایک ٹویٹ میں وزیر اعظم نے کہا: ’’سبھی کو، خاص کر میرے کشمیری پنڈت بہنوں اور بھائیوں کو جئیشٹھ اشٹمی کی مبارکباد۔ ہم سبھی کی بھلائی اور خوشحالی کے لیے ماتا کھیر بھوانی سے پرارتھنا کرتے ہیں۔‘‘
بھارت اور ہیلینک کے مابین قابل احیأ توانائی میں باہمی تعاون کی مفاہمتی عرضداشت کو کابینہ کی منظوری

نئی دہلی ،8؍مارچ :وزیراعظم جناب ، نریندرمودی کی قیادت میں بھارت اور ہیلینک کے مابین قابل احیأتوانائی کے شعبے میں باہمی تعاون سے متعلق مفاہمتی عرضداشت کے سلسلے میں کابینہ کو جانکاری دی گئی ہے ۔ مذکورہ مفاہمتی عرضداشت پر وزیرخارجہ محترمہ سشماسوراج نے حکومت ہند کی جانب سے اورہیلینک جمہوریہ کے خارجی امورکے وزیر،جناب نکوس کوٹ زیاس نے نومبر ،2017میں اپنے دورے کے دوران دستخط کئے تھے ۔ طرفین نے نئے اورقابل احیأ توانائی وسائل کے سلسلے میں باہمی تعاون کوفروغ دینے کے لئے امداد باہمی پرمبنی ادارہ جاتی تعلقات قائم کرنے کے لئے اس مفاہمتی عرضداشت پردستخط کئے ہیں ۔ مذکورہ مفاہمتی عرضداشت کے تحت تعاون سے متعلق مختلف موضوعات پرنظرثانی کی جائے گی، ان کی نگرانی اور ان پرتبادلہ ٔ خیالات عمل میں آئیں گے ۔ ایم اویو کا مقصد طرفین کے مابین مہارت کا تبادلہ اور اطلاعات کی نیٹ ورکنگ بھی شامل ہیں ۔
کابینہ نے سابق صدرجمہوریہ جناب پرنب مکھرجی کے انتقال پُر ملال پر تعزیت کا اظہار کیا

نئیدہلی یکم ستمبر 2020۔مرکزی کابینہ نے سابق صدرجمہوریہ ہند جناب پرنب مکھرجی کے انتقال پُر ملال پر تعزیت کا اظہار کیا۔ کابینہ نے جناب پرنب مکھرجی کی یاد میں دومنٹ کی خاموشی بھی اختیار کی ۔ کابینہ نے آج درج ذیل قرارداد منظورکیں: ’’ یہ کابینہ سابق صدر جمہوریہ ہند جناب پرنب مکھرجی کے انتقال پر ملال پر گہرے غم کا اظہار کرتی ہے۔ ان کے انتقال سے ملک نے ایک ممتاز رہنما اور ایک بہترین رکن پارلیمنٹ کھودیا ہے۔ بھارت کے تیرہویں صدر جناب پرنب مکھرجی کو حکمرانی کا وسیع تجربہ تھا ۔ انہوں نے مرکزی وزارت خارجہ ،دفاع ، کامرس اور وزارت خزانہ میں خدمات انجام دیں۔ جناب پرنب مکھرجی کا جنم 11دسمبر 1935 کو مغربی بنگال کے بیر بھوم ضلع میں چھوٹے سے گاؤں مراتی میں ہوا تھا۔ انہوں نے کلکتہ یونیورسٹی سے تاریخ اور پولیٹکل سائنس میں ماسٹر کی ڈگری حاصل کی ۔ساتھ ہی قانون میں ڈگری حاصل کی ۔اس کے بعد انہوں نے کالج کے ایک ٹیچر اور صحافی کے طور پر اپنی پروفیشنل زندگی کی شروعات کی ۔قومی تحریک میں اپنے والد کی خدمات سے تحریک پاکر جناب مکھرجی نے اپنی کل وقتی عوامی زندگی کا آغاز کیا ۔جس کے نتیجے میں 1969 میں وہ راجیہ سبھا کے لئے منتخب ہوئے۔ جناب پرنب مکھرجی نے نائب وزیر صنعت ، جہاز رانی اور ٹرانسپورٹ ،فولاد اور صنعت اور 75-1973 کے دوران خزانے کے وزیر مملکت کے طور پر خدمات انجام دیں ۔پہلی بار 1982 میں انہوں نے بھارت کی وزارت خزانہ کا قلمدان سنبھالا اور 1980سے 1985 تک وہ راجیہ سبھا میں ایوان کے لیڈر رہے۔ 1991سے 1996 تک وہ پلاننگ کمیشن کے ڈپٹی چیئر مین رہے۔ اس کے ساتھ ساتھ 1993سے 1995 تک وہ کامرس کے وزیررہے۔1995سے 1996 تک امور خارجہ کے وزیر ، 2004سے 2006 تک وزیر دفاع رہے۔2006سے 2009 تک انہوں نے دوبارہ امور خارجہ کے وزیر کے طورپر اور 2009سے 2012 تک وزیر خزانہ کے طور پر خدمات انجام دیں۔2004سے 2012 تک وہ لوک سبھا میں ایوان کے لیڈر رہے۔ جناب پرنب مکھرجی نے 25 جولائی 2012 کو صدرجمہوریہ ہند کا عہدہ سنبھالا اور 5 سال کی پوری مدت تک خدمات انجام دیں۔جناب پرنب مکھرجی نے اس اعلیٰ عہدے کو وقار بخشا اور قومی اور بین الاقوامی امور کے بارے میں اپنے عالمانہ اور انسانی نظرئیے سے سبھی کو متاثر کیا۔ جناب پرنب مکھرجی کا مطالعہ بہت وسیع تھا اور انہوں نے بھارتی معیشت اور قوم کی تعمیر کے بارے میں کئی کتابیں تحریر کیں ۔ ان کو جو متعدد انعامات اور اعزازات حاصل ہوئے ان میں بہترین ممبر پارلیمنٹ کا ایوارڈ 1997 میں ، پدم وبھوشن 2008 میں اور بھارت کا سب سے بڑا شہری اعزاز بھارت رتن 2019 میں ملا۔ جناب پرنب مکھرجی نے ہماری قومی زندگی پراپنے اثرات چھوڑے ہیں۔ا ن کے انتقال سے ملک نے ایک ممتاز قومی لیڈر ،شاندار رکن ممبر پارلیمنٹ اور ایک قدآور سیاستداں کھودیا ہے۔ کابینہ قوم کے لئے جناب پرنب مکھرجی کی خدمات کی دل کی گہرائیوں سے ستائش کرتی ہے اور حکومت اور پورے ملک کی جانب سے ان کے غمزدہ خاندان کے لئے دلی تعزیت کا اظہار کرتی ہے۔
دفاعی مقاصد کیلئے دی گئی ساڑھے چھ ایکڑ زمین کیندریہ ودیالیہ سنگٹھن کو منتقل کئے جانے کو کابینہ کی منظوری

نئی دہلی،12۔اپریل ،وزیراعظم جناب نریندر مودی کی صدارت میں مرکزی کابینہ نے ایئرفورس اسٹیشن کانپور(اے ایف ایس، کانپور) میں واقع دفاعی مقاصد کیلئے دی گئی 6.5628ایکڑزمین پٹےپرکیندریہ ودیالیہ سنگٹھن کو منتقل کئےجانے کو منظوری دے دی ہے۔ اس کا استعمال 6جون 2011 کو کئے گئے فیصلے میں جزوی ترمیم کےساتھ اسکول کی عمارت اور دیگر متعلقہ بنیادی ڈھانچوں کی تعمیر کےلئے کیاجائےگا۔ قابل ذکر ہے کہ مذکورہ تاریخ کو 8.90ایکٹردفاعی مقاصد کے لئے دی گئی زمین اے ایف ایس کانپور میں واقع کے وی ایس کو منتقل کئےجانےکومنظوری دی گئی تھی۔ دفاعی مقاصد سے متعلق یہ زمین حکومت کی موجودہ پالیسی کے تحت بغیر کسی پریمیئم کے سالانہ برائے نام ایک روپے کے پٹے پر منتقل کی جا رہی ہے۔ اس زمین پر بنیادی ڈھانچے کی تعمیر کے وی ایس اپنے فنڈ سے اپنے ضابطوں کےمطابق کرےگا۔ اے ایف ایس کانپورمیں واقع کیندریہ ودیالیہ ایک عارضی بیرک ٹائپ کی رہائش گاہ میں 1985سے کام کر رہا ہے۔ یہ جگہ اسکول کے لئے طے شدہ خصوصیات سے متعلق ضرورتوں کے لئے ناکافی ہے۔ کے وی ایس کو زمین کی منتقلی سے متعلق کاغذی کارروائی دو ماہ کے اندر مکمل کر لی جائےگی۔ اس کے بعد کے وی ایس پٹے پر دی جا رہی اس زمین پر اسکول کی عمارت وغیرہ کی تعمیر کرے گا۔ م ن ۔م م ۔ ک ا
وزیراعظم نے ووٹروں کے قومی دن کے موقع پر سبھی اہل ووٹروں پر زور دیا ہے کہ وہ اپنا رجسٹریشن کرائیں اور اپنے حق رائے کو استعمال کریں

نئی دہلی،25/جنوری۔ وزیراعظم جناب نریندر مودی نے ووٹروں کے قومی دن کے موقع پر سبھی اہل ووٹروں سے زور دے کر کہا ہے کہ وہ جمہوریت کو استحکام دینے کے لئے اپنا رجسٹریشن کرائیں اور اپنے حق رائے دہی کا استعمال کریں۔ وزیر اعظم نے کہا کہ ’’ووٹروں کے قومی دن پر ہر ایک کو مبارک باد۔ بھارت کے انتخابی کمیشن کو مبارک باد، جو اس دن قائم کیا گیا تھا۔ میں سبھی اہل ووٹروں خاص طور پر نوجوانوں سے زور دے کر کہتا ہوں کہ وہ اپنی حصے داری سے جمہوریت کے استحکام کے لئے اپنا رجسٹریشن کرائیں۔ ایک ووٹ کی طاقت ایک زبردست طاقت ہے۔‘‘ (م ن ۔ اس۔ م ر(
وزیراعظم نے آسیان کے وزرا خارجہ اور نمائندوں سے ملاقات کی

وزیراعظم جناب نریندر مودی نے آج آسیان کے وزرا خارجہ اور نمائندوں سے ملاقات کی۔ وزیراعظم نے ٹوئیٹ کیا: ‘‘انہوں نے آسیان ملکوں کے وزرا خارجہ اور نمائندوں کے ساتھ خوشگوار ملاقات کی جب کہ ہم ہندوستان اور آسیان کے درمیان قریبی تعاون کے 30 سال پورا ہونے کا جشن منارہے ہیں۔’’
وزیر اعظم نریندر نے شری رام کرشن پرم ہنس کو ان کے یوم پیدائش پر خراج عقیدت پیش کیا

نئی دہلی۔18 فروری وزیر اعظم جناب نریندر مودی نے شری رام کرشن پرم ہنس کو ان کے یوم پیدائش پر خراج عقیدت پیش کیا۔ وزیر اعظم نے کہا ‘‘میں شری رام کرشن پرم کو ان کے یوم پیدائش کے موقع پر نمن کرتا ہوں ۔ انہوں نے ایک ایسے سماج کا خواب دیکھا تھا جو منصفانہ اور تقسیم سے آزاد ہو۔’’ وزیر اعظم نے اپنی ایک تقریر ، جس میں انہوں نے گذشتہ سال شری رام کرشن پرم ہنس خراج عقیدت پیش کیا تھا ، بھی شیئر کیا ۔ ۔۔۔۔۔۔۔۔۔۔۔۔۔۔۔۔۔۔۔۔۔ (م ن ۔ رض۔ م ج۔ ت ح(
وزیراعظم نے سورت  میں سوراشٹر پٹیل سیوا سماج کے ذریعہ تعمیر ہوسٹل فیز-1 کی بھومی پوجن تقریب میں حصہ لیا

نئی دہلی :15 ؍اکتوبر2021: وزیراعظم جناب نریندر مودی نے سورت میں سوراشٹر پٹیل سیوا سماج کے ذریعہ تعمیر ہاسٹل فیز-1 کی بھومی پوجن تقریب میں ویڈیو کانفرنسنگ کے ذریعہ شرکت کی۔ تقریب سے خطاب کرتے ہوئے، وزیراعظم نے گجرات کے لوگوں کے جذبہ کی تعریف کی اور کہا کہ یہ ان کے لئے فخر کی بات ہے کہ گجرات نے سماجی ترقی کے کاموں میں ہمیشہ قائدانہ رول ادا کیا ہے۔ انہوں نے اس موقع پر سردار پٹیل کو یاد کیا اور عظیم رہنما کی اس بات کا حوالہ دیا کہ ذات اور مذہب کو ملک کی ترقی کے کام میں رکاوٹ نہیں بننے دینا چاہئے۔ وزیراعظم نے سردار پٹیل کا حوالہ دیتے ہوئے کہا، ’’ ہم سبھی بھارت کے بیٹے اور بیٹیاں ہیں۔ ہم سبھی کو اپنے ملک سے محبت کرنی چاہئے، آپسی پیار و محبت اور تعاون سے اپنی قسمت سنوارنی چاہئے۔ وزیراعظم نے کہا کہ بھارت اس وقت اپنی آزادی کے 75 ویں سال میں ہے۔ یہ امرت کال ہمیں نئے سنکلپوں کے ساتھ ہی، ان عظیم شخصیات کو یاد کرنے کی بھی تحریک دیتا ہے جنہوں نے عوامی شعور کو بیدار کرنے میں اہم رول ادا کیا ۔ انہوں نے کہا کہ آج کی نسل کو ان کے بارے میں جاننا انتہائی ضروری ہے۔ وزیراعظم نے ولبھ ودیانگر کے بارے میں بات کی۔ انہوں نے کہا کہ اس جگہ کو اس لئےفروغ دیا گیا ہے تاکہ تعلیم کو پھیلایا جاسکے ، گرام وکاس کے کاموں میں تیزی لائی جاسکے۔ انہوں نے وزیراعلیٰ کے طور پر گجرات کی خدمت کرنے کے اپنے تجربہ کے بارے میں بتایا اور کہا کہ سیاست میں بناکسی ذات پات کی بنیاد کے ان کے جیسے فرد کو 2001 میں ریاست کی خدمت کرنے کے لئے لوگوں نے آشرواد دیا تھا۔ انہوں نے عوام کے آشرواد کی طاقت کی تعریف کی جس نے انہیں ریاست کی خدمت اور پھر بعد میں پورے ملک کی خدمت 20 سے زیادہ برسوں تک بغیر کسی بریک کے جاری رکھنے کے لائق بنایا ۔ انہوں نے کہا ،’’ سب کا ساتھ، سب کا وکاس‘ کی طاقت کیا ہے ، یہ میں نے گجرات سے ہی سیکھا ہے۔ ‘‘ انہو ں نے بتایا کہ پہلے گجرات میں اچھے اسکولوں کی کمی تھی ، اچھی تعلیم کے لئے اساتذہ کی کمی تھی۔ وزیراعظم نے بتایا کہ کیسے انہوں نے اس مسئلے کے حل کے لئے لوگوں کو متحد کیا ۔ وزیراعظم نے کہا کہ نئی تعلیمی پالیسی میں پروفیشنل کورسز کی پڑھائی مقامی زبان میں کرائے جانے کا متبادل بھی دیا گیا ہے ۔ اب پڑھائی کا مطلب صرف ڈگری تک محدود نہیں ہے، بلکہ پڑھائی کو ہنرمندی کے ساتھ جوڑا جارہا ہے۔ ملک اپنی روایتی ہنرمندی کو بھی اب جدید امکانات سے جوڑ رہا ہے۔ وبا کے پس منظر میں معیشت کی تیزی سے واپسی کا حوالہ دیتے ہوئے وزیراعظم نے کہا کہ جس رفتار سے معیشت نے کورونا کے مشکل دور کے بعد واپسی کی ہے اس سے پوری دنیا بھارت کے تئیں امید سے بھری ہے۔ انہوں نے ایک عالمی ادارے کے اس دعوے کا بھی حوالہ دیا کہ بھارت پھر سے دنیا کی سب سے تیزی سے آگے بڑھنے والی معیشت بننے جارہا ہے ۔ وزیراعظم نے گجرات کے وزیراعلیٰ کی تعریف کی اور ٹیکنالوجی کے ساتھ ساتھ زمین سے بھی ان کے جڑے ہونے کی بات کہی۔ وزیراعظم نے ، ’’الگ الگ سطح پر کام کرنے کا ان کا تجربہ گجرات کی ترقی میں بہت کام آنے والا ہے۔‘‘
وزیر اعظم نے دولت مشترکہ کھیل 2022 میں بیڈمنٹن میں سونے کا تمغہ جیتنے پر پی وی سندھو کو مبارکباد دی

وزیر اعظم جناب نریندر مودی نے برمنگھم میں دولت مشترکہ کھیل 2022 میں بیڈمنٹن میں سونے کا تمغہ جیتنے پر پی وی سندھو کو مبارکباد دی ہے۔ ایک ٹویٹ میں، وزیر اعظم نے کہا؛ ’’غیر معمولی @پی وی سندھو1، چیمپئنز کی چیمپئن ہے! انہوں نے بار بار دکھایا ہے کہ عمدگی کیا ہے۔ ان کی لگن اور عزم حیرت انگیز ہے۔ انہیں دولت مشترکہ کھیل مقابلے میں سونے کا تمغہ جیتنے پر مبارکباد۔ ان کی مستقبل کی کوششوں کے لیے میری نیک خواہشات‘‘۔
یوم اساتذہ کے موقع پر تدریسی برادری کے نام وزیراعظم مودی کا مراسلہ

نئی دہلی،5 ؍ستمبر؍یوم اساتذہ کے موقع پر تدریسی برادری کو مبارکباد دیتے ہوئے اور ڈاکٹر ایس رادھا کرشنن کو خراج عقیدت پیش کرتے ہوئے وزیراعظم جناب نریندر مودی نے کہا کہ اساتذہ ہمیں ترغیب دیتے ہیں، معلومات عطا کرتے ہیں، تعلیم دیتے ہیں اور ہمیں روشن خیال بناتے ہیں۔ لاکھوں اساتذہ کو بھیجے ایک ای-میل میں وزیراعظم نے بچوں کی زندگیوں پر پڑنے والے ان کےغیر معمولی اثرات کا ذکر کرتے ہوئے کہا کہ اساتذہ ، طلباء میں جو اقدار پیداکرتے ہیں، وہ زندگی بھر ان میں موجود ہوتے ہیں۔ وزیراعظم نے سابق صدر جمہوریہ ڈاکٹر اے پی جے عبدالکلام کا قول نقل کیا، جنہوں نے کہا تھا کہ تدریس ایک انتہائی معزز پیشہ ہے، جس سے کسی کے کردار، صلاحیت اور مستقبل کی تشکیل ہوتی ہے۔ جناب نریندر مودی نےکہا کہ 21ویں صدی کی تشکیل ایسے معاشرے کےذریعے کی جائے گی، جو تعلیم ، تحقیق اور اختراع کو بہت زیادہ اہمیت دیتے ہیں۔ وزیراعظم نے کہا کہ یہاں یہ کہنے کی ضرورت نہیں ہے کہ اس سے ہمارے اساتذہ کا رول انتہائی اہم ہو جاتا ہے۔ اساتذہ کو لکھے مراسلے میں وزیراعظم نے کہاکہ مجھے یقین ہےکہ آپ ٹیکنالوجی میں تازہ ترین پیش رفت سے اپنے طلباء کو باخبر کر رہے ہوں گے اور ٹیکنالوجی رجحانات سے اپنے طلباء کو جوڑ رہے ہوں گے۔وزیراعظم نے اس موقع پر حکومت ہند کی ان چند کوششوں کا تذکرہ کیا، جو تعلیم کے شعبے میں زبردست تبدیلی لانےکے بارےمیں کی جا رہی ہیں۔ وزیراعظم نے کہا کہ آپ جیسے اساتذہ کی یادگاری کوششوں کا شکریہ، توجہ اب کامیاب طور پر منصوبوں سے نتائج کی طرف اور تدریس سے تعلیم کی طرف منتقل ہو گئی۔ اٹل ٹنکرنگ لیب کی وجہ سے ہنرمندی کے فروغ کو زبردست رفتار ملی ہے۔ملک بھر میں متعدد یونیورسٹیاں قائم کی جا رہی ہیں تاکہ کوئی بھی نوجوان معیاری تعلیم کی دولت سے محروم نہ رہے۔ یہ کہتے ہوئے کہ 2؍اکتوبر کو جب ہم مہاتما گاندھی کی 150ویں سالگرہ کی تقریبات منانے کاآغاز کریں گے، وزیراعظم نے طلبہ کے اندر مہاتما گاندھی کے خیالات کو آگے بڑھانے کے لئےتدریسی برادری کو ابھارا۔انہوں نے سوؤچھ بھارت مشن کو مضبوط بنانے میں تدریسی برادری کے زبردست رول کی ستائش کی۔ 2022 تک نیو انڈیا کے اپنے ویژن کا اعادہ کرتے ہوئے، جبکہ ہم آزادی کی 75ویں سالگرہ منائیں گے، وزیراعظم نے تدریسی برادری سے اپیل کی کہ وہ آئندہ 4 سال اُن لوگوں کے خواب اور ویژن کی تکمیل کے تئیں وقف کردیں، جنہوں نے آزادی کے لئے اپنی جانیں قربان کر دی ہیں۔ وزیراعظم نے کہا کہ میں آپ سے اپیل کرتا ہوں کہ آپ کسی بھی ایسے مسئلے پر زیادہ توجہ دیں، جو آپ کے دل سے زیادہ قریب ہو۔ مقامی برادریوں کو تحریک دیں اور اپنے اطراف کے لوگوں کی زندگیوں میں ایک مثبت تبدیلی لائیں۔ یہ ہمارے مجاہدین آزادی کو ایک بہترین خراج عقیدت ہوگااور اس سے نئے بھارت کی تعمیر سے متعلق ہمارے عہد میں مضبوطی آئے گی۔
وزیراعظم نے ماحولیات کیلئے سازگار اور پائیدار ترقی کے کاموں میں شامل تمام لوگوں کی تعریف کی

وزیراعظم جناب نریندر مودی نے ماحولیات کے لئے سازگار اور پائیدار ترقی کی کاوشوں میں شامل تمام لوگوں کی تعریف کی ہے۔ جناب مودی نے کہا ہے کہ اس سے بنیادی ڈھانچے کی تعمیر اور معیشت دونوں کو رفتار ملے گی۔ سرحدی سڑکوں کی تنظیم کے ایک ٹوئیٹ کے جواب میں جناب مودی نے کہا کہ: بنیادی ڈھانچے کی تعمیر اور سرکلر اکنومی، کو اس سے رفتار ملے گی۔ ان کوششوں میں شامل تمام لوگوں کو مبارکباد ۔
26.07.2020 کو ‘من کی بات 2.0’ کے 14ویں قسط میں وزیراعظم کا خطاب

میرے پیارے ہم وطنوں، نمسکار۔ آج 26 جولائی ہے ، اور، آج کا دن بہت خاص ہے۔ آج، ‘کارگل وجے دِوس’ ہے۔ آج سے 21 سال قبل آج کے ہی دن ہماری فوج نے کارگل جنگ میں فتح کا پرچم لہرایا تھا۔ ساتھیو، بھارت ان حالات کو کبھی بھول نہین سکتا جس کے تحت کارگل کی جنگ ہوئی تھی۔ پاکستان نے ہندوستان کی سرزمین پر تجاوزات کرنے کے غلط فہمیاں پیدا کیں، تاکہ وہاں موجود داخلی تنازعات کی طرف سے توجہ مبذول ہو سکے۔ اس وقت ہندوستان پاکستان کے ساتھ اچھے تعلقات کو فروغ دینے کی کوششوں میں مصروف تھا۔ جیساکہ کہا جاتا ہے : ‘‘بیرو اکارن سب کاہو سوں۔ جو کر ہیت ان ہیت تاہو سوں۔’’ یعنی ، شریروں کی فطرت ہی ہوتی ہے، بغیر کسی وجہ کے ہر کسی سے دشمنی کرنا۔ اس طرح کے رجحان رکھنے والے لوگ اپنے خیر خواہوں کو بھی نقصان پہنچانے کے بارے میں سوچتے رہتے ہیں… یہی وجہ ہے کہ جب ہندوستان نے دوستی کا ہاتھ بڑھایا تو پاکستان نے پیٹھ میں چھرا گھونپ کر جواب دینے کی کوشش کی۔ لیکن اس کے بعد ، جب ہماری بہادر فوج نے بہادری کا مظاہرہ کیا تو، اسے پوری دنیا نے دیکھا۔ آپ تصور کر سکتے ہیں – اونچے پہاڑوں پر بیٹھا ہوا دشمن اور نیچے سے لڑ رہے ہماری فوجیں، ہمارے بہادر جوان، لیکن ، فتح پہاڑ کی اونچائی کی نہیں – بھارتی فوجوں کے اونچے حوصلے اور بہادری کی ہوئی۔ ساتھیوں، اس وقت مجھے بھی کرگل جانے اور ہمارے جوانوں کی بہادری کو دیکھنے کا موقع ملا، وہ دن، میری زندگی کا سب سے بیش قیمت لمحہ ہے۔ میں، دیکھ رہا ہوں کہ آج ملک بھر میں لوگ کارگل وجے دوس کو یاد کر رہے ہیں۔ سوشل میڈیا پر ایک ہیش ٹیگ #coویں یوم وفات ہے۔ لوک مانیہ تلک جی کی زندگی ہم سب کے لیے بہت ہی تحریک دینے والی ہے۔ ہم سب کو بہت کچھ سکھاتی ہے۔ اگلی بار جب ہم ملیں گے ، تو ، پھر بہت ساری باتیں کریں گے، مل کر کچھ نیا سیکھیں گے، اور سب کے ساتھ شیئر کریں گے۔ آپ سب ، اپنا خیال رکھیے ، اپنے کنبے کا خیال رکھیے، اور صحتمند رہیے۔ سبھی ہم وطنوں کو آنے والے سبھی تہواروں کی بہت بہت نیک کواہشات۔ بہت بہت شکریہ۔
وزیر اعظم نے ڈاکٹر راجندر پرساد کو ان کے یوم پیدائش پر خراج عقیدت پیش کیا

نئی دہلی۔03 دسمبر وزیر اعظم جناب نریندر مودی نے ہندوستان کے پہلے صدر جمہوریہ ڈاکٹر راجندر پرساد کو ان کے یوم پیدائش کے موقع پر خراج عقیدت پیش کیا ہے ۔ وزیر اعظم نے کہا ‘‘مہاتما گاندھی کی ترغیب سے ڈاکٹر راجندر پرساد ملک میں آزادی کی تحریک میں سرگرم ہوئے اور زمینی سطح پر تحریک عدم تعاون جیسی تحریکوں میں حصہ لیا ۔ ملک کے پہلے صدر کے طورپر ڈاکٹر راجندر پرساد کی قیادت اور رہنمائی سے لوگوں کو ترغیب ملی اور ملک کے لئے انہوں نے بیش قیتمی خدمات انجام دیں۔’’ ۔۔۔۔۔۔۔۔۔۔۔۔۔۔۔۔۔۔۔۔۔ (م ن ۔ رض۔ م ج۔ ت ح(
کابینہ نے زراعت اور خوراک کی صنعت میں تعاون کے لئے ہندوستان اور یوکرین کے درمیان سمجھوتے پر دستخط کو منظوری دی

نئی دہلی،06فروری 2019/ وزیراعظم جناب نریندر مودی کی سربراہی میں مرکزی کابینہ نے زراعت اور خوراک کی صنعت میں تعاون کے لئے ہندوستان اور یوکرین کے درمیان ایک سمجھوتے پر دستخط کو منظوری دے دی ہے ۔ مجوزہ سمجھوتہ زراعت اور خوراک کی صنعت کے مختلف شعبوں میں تعاون کی گنجائش فراہم کرتا ہے۔ دونوں ملکوں کے نمائندوں پر مشتمل ایک مشترکہ ورکنگ گروپ بھی تشکیل دیا جائے گا جس کا کام یہ ہوگا کہ نشان زد شعبوں میں تعاون کے منصوبوں پر تبادلہ خیال کرے گا اور انہیں تیار کرے گا اور فریقوں کے ذریعے طے کر دہ کام اور ذمہ داری کے نفاذ کی نگرانی کرے گا۔ ورکنگ گروپ کی میٹنگیں باری باری کم از کم ہر دو سال میں ہندوستان اور یوکرین میں ہوا کریں گی۔یہ سمجھوتہ اس پر دستخط کی تاریخ سے نافذ ہوگا اور یہ پانچ سال کی مدت کے لئے باقی رہے گا۔ اور پھر اس میں خود بخود پانچ سال کی مدت کا اضافہ ہو جائے گا۔ سمجھوتہ کسی بھی فریق کے نوٹیفکیشن کے حاصل ہونے کی تاریخ سے 6 ماہ بعد ختم ہو سکتا ہے۔ اس سمجھوتے کو ختم کرنے کے لئے کسی بھی فریق کو اپنا ارادہ ظاہر کرنا ہوگا۔
اترپردیش کے وندھیا چل علاقے میں وزیراعظم 22 نومبر کو دیہی پینے کے پانی کی سپلائی کے پروجیکٹوں کا سنگ بنیاد رکھیں گے

نئی دہلی،20/نومبر 2020، وزیراعظم جناب نریندر مودی اترپردیش کے وندھیاچل علاقے کے تحت مرزاپور اور سون بھدر اضلاع میں 22 نومبر کو صبح ساڑھے گیارہ بجے ویڈیو کانفرنسنگ کے توسط سے دیہی پینے کے پانی کی سپلائی کے پروجیکٹوں کا سنگ بنیاد رکھیں گے۔ وزیراعظم اس موقع پر اس تقریب کے دوران دیہی آبی اور صفائی ستھرائی کمیٹیوں/آبی سمیتیوں کے اراکین سے بھی گفت وشنید کریں گے۔ اترپردیش کے وزیراعلی جناب یوگی آدتیہ ناتھ بھی اس موقع پر موجود رہیں گے۔ مذکورہ پروجیکٹ ان اضلاع میں آباد تقریبا 22 لاکھ آبادی والے 2 ہزار 995 گاؤوں کے دیہی کنبوں کو پانی کے نل کے کنکشن کے ذریعے پانی فراہم کریں گے۔ دیہی آبی اور صفائی ستھرائی کمیٹیاں/ آبی سمیتیاں ان گاؤں میں تشکیل دی گئی ہیں، جو ان تمام تر پروجیکٹوں سے متعلق کام کی عملی اور رکھ رکھاؤ سے متعلق ذمہ داریاں سنبھالیں گی۔ ان پروجیکٹوں کی مجموعی تخمینہ لاگت 5555.38 کروڑ روپے کے بقدر ہے۔ ان پروجیکٹوں کو 24 مہینوں میں پایہ تکمیل تک پہنچانے کا نشانہ مقرر کیا گیا ہے۔ جل جیون مشن کے بارے میں: 15 اگست 2019 کو لال قلعہ کی فصیل سے وزیراعظم کے ذریعے جل جیون مشن کا اعلان کیا گیا تھا، جس کا مقصد 2024 تک ملک کے ہر دیہی گھر تک گھریلو پانی کا کنکشن ، جو پانی فراہم کرے، پہنچانا تھا۔ اگست 2019 میں، اس مشن کے اعلان کے وقت 18.93 کروڑ دیہی کنبوں میں سے محض 3.23 کروڑ کنبے (17 فیصد) کو ہی آبی کنکشن دستیاب تھے، یعنی اس صورت میں 15.70 کروڑ آبی کنکشن آئندہ چار برسوں میں فراہم کرانے ہوں گے۔ گزشتہ 15 مہینوں کے دوران کووڈ-19 وبائی مرض کے باوجود 2.63 کروڑ کنبوں کو واٹر ٹیپ کنکشن فراہم کرائے جاچکے ہیں اور فی الحال 5.86 کروڑ (30.67 فیصد) دیہی کنبے ایسے ہیں، جنہیں ٹیپ واٹر کنکشن دستیاب ہیں۔ ۔۔۔۔۔۔۔۔۔۔۔  م ن۔ ت ع۔